Προϊόντα και υπηρεσίες το 2013

— Διοργάνωση τεσσάρων διασκέψεων του Φόρουμ του Ινστιτούτου με τις ΚΓΚ (πρόκειται περί πλατφόρμας που αποσκοπεί στην εδραίωση τακτικού διαλόγου μεταξύ του διευθυντή του Ινστιτούτου και των διευθυνόντων συμβούλων των ΚΓΚ) και εαρινού εργαστηρίου στο οποίο συμμετείχαν ΚΓΚ και το διοικητικό συμβούλιο του Ινστιτούτου. — Απόφαση του διοικητικού συμβουλίου της 5ης Δεκεμβρίου 2013 για τη διάθεση, κατά το οικονομικό έτος 2014, προϋπολογισμού ύψους 180 εκατομμυρίων ευρώ για τη χρηματοδότηση «δραστηριοτήτων προστιθέμενης αξίας των ΚΓΚ» για τις τρεις ΚΓΚ, μετά την εφαρμογή διαδικασίας ανταγωνιστικής χρηματοδότησης για την κάλυψη του 36 % του συνολικού προϋπολογισμού. Επίσης, το διοικητικό συμβούλιο αποφάσισε να αναβάλει τη χορήγηση στις ΚΓΚ πρόσθετων κονδυλίων του προϋπολογισμού ύψους 40 εκατομμυρίων ευρώ για το 2014 που θα διατεθούν χωριστά και θα κατανεμηθούν εξίσου βάσει, μεταξύ άλλων, της συνέχειας που θα δοθεί σε συστάσεις στρατηγικού χαρακτήρα. — Το 2013 οι τρεις ΚΓΚ διαχειρίστηκαν προϋπολογισμό συνολικού ύψους 12 5 6 15 015 ευρώ για την εκ μέρους του Ινστιτούτου χρηματοδότηση δραστηριοτήτων προστιθέμενης αξίας των ΚΓΚ, καθώς και προϋπολογισμό ύψους 75 0 5 35 096 ευρώ για τη χρηματοδότηση μη χρηματοδοτούμενων από το Ινστιτούτο δραστηριοτήτων ενίσχυσης της προστιθέμενης αξίας (Kick Added Value Activities, KAVA) και άλλων συμπληρωματικών δραστηριοτήτων. — Το 2013 ο συνολικός αριθμός των εταίρων των ΚΓΚ που συμμετείχε στις τρεις ΚΓΚ έφθασε τους 487 οργανισμούς, οι οποίοι κατανέμονται ως εξής: για την ΚΓΚ-Κλίμα (Climate KIC) 187, για τα Εργαστήρια ΤΠΕ του Ιδρύματος (EIT ICT Labs) 105 και για την ΚΓΚ Καινοτόμος ενέργεια (ΚIC InnoEnergy) 195. — Το 2013 οι ΚΓΚ παρείχαν στο Ινστιτούτο 6 ενοποιημένους βασικούς δείκτες επιδόσεων (ΒΔΕ) και τα αντίστοιχα δικαιολογητικά για το έτος 2012. Το Ινστιτούτο τα αξιολόγησε και τα επικύρωσε στο πλαίσιο της αξιολόγησης των προηγούμενων επιδόσεων ενόψει της διαδικασίας ανταγωνιστικής χρηματοδότησης για τη χρηματοδότηση του 2014. Οι ΚΓΚ παρείχαν επίσης στο Ινστιτούτο εκτιμήσεις σχετικά με τους βασικούς δείκτες επιδόσεών τους για το 2013. — Διοργάνωση, στις 29 και 30 Απριλίου 2013, διάσκεψης με τίτλο «Fostering Innovation and Strengthening Synergies within the EU» (Προώθηση της καινοτομίας και ενίσχυση των συνεργιών με την ΕΕ) στο Δουβλίνο, υπό την αιγίδα της ιρλανδικής Προεδρίας του Συμβουλίου της Ευρωπαϊκής Ένωσης. — Δημοσίευση της μελέτης με τίτλο «Analysis of Synergies fostered by the EIT in the EU Innovation Landscape» (Ανάλυση των συνεργιών που αναπτύχθηκαν χάρη στο ΕΙΤ στον τομέα καινοτομίας της ΕΕ). — Στρογγυλή τράπεζα με τη συμμετοχή επιχειρηματιών με θέμα «Matching Entrepreneurship with Venture Capital» (Αντιστοίχιση επιχειρηματικότητας και επιχειρηματικών κεφαλαίων), που διοργανώθηκε κατά το διάστημα 11-13 Ιουλίου στο Grundlsee (Αυστρία). — Συγκρότηση της κοινότητας παλαιών συμμετεχόντων του Ινστιτούτου στις 11 Νοεμβρίου στη Βουδαπέστη. — Απονομή, στις 12 Νοεμβρίου στη Βουδαπέστη, των βραβείων του ΕΙΤ για το 2013 (τρεις νικητές για το Βραβείο EIT Venture και τρεις για το νέο βραβείο EIT CH.A.N.G.E.). — Διάδοση μεγαλύτερου αριθμού επιτευγμάτων που προέκυψαν από την υλοποίηση των δραστηριοτήτων των ΚΓΚ.